NaiveNeuron/SloPal huggingface dataset:
Jurzyca, Eugen, poslanec NR SR (2018-10-22):
Ďakujem pekne. Znova dobré, Ondro Dostál, dal si si záležať na argumentácii, pozrel si si zdroje. Dve veci mi napadli, ktoré chcem uviesť vo faktickej poznámke. Jedna je taký príklad, že mi to pripadá tak, ako keby sme rozhodli, že každý zamestnanec môže dostať 300 kg pšenice nie za 50 eur, čo by bola približne trhová cena, ale za 10 eur. Tak oni budú motivovaní si tú pšenicu naozaj brať. Ale teraz čo sa stane? Stane sa to, že sa vyrobí viac pšenice, než ľudia chcú. Bude za nižšie ceny, než chcú producenti. Iných výrobkov a služieb sa vyrobí menej, než ľudia chcú a budú za vyššie ceny, než by chceli aj producenti. Druhá vec, ktorá mi napadla, je, že predkladatelia zrejme veria, že keď príde koniec sveta, veľké firmy na ňom zarobia.
P. Paška, predseda NR SR: (2010-02-11):
(Hlasovanie.) 124 prítomných, 1 bol za, 61 proti, 61 sa zdržalo, 1 nehlasoval. Návrh sme neschválili.
Grendel, Gábor, podpredseda NR SR (2021-11-11):
Prezentujme sa a hlasujme.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Mora.
Hrnčiar, Andrej, podpredseda NR SR (2016-05-19):
Ďakujem. Konštatujem, že Národná rada v tajnom hlasovaní zvolila pána Eduarda Báránya za predsedu Štátnej komisie pre voľby a kontrolu financovania politických strán. Nech sa páči, pán poslanec Klus, procedurálny. (Reakcia z pléna.) Aha, dobre. Takže teraz prosím povereného overovateľa, aby oznámil výsledok tajného hlasovania o návrhu na voľbu kandidátov na členov disciplinárnych senátov. Nech sa páči, pani poslankyňa.
Halgašová, Jarmila, poslankyňa NR SR (2020-07-07):
Vážený pán predseda, vážený pán minister, vážení páni poslanci, vážení pani... vážené panie poslankyne, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona (tlač 138). Predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020. Pán predsedajúci, otvorte, prosím, všeobecnú rozpravu.
J. Laššáková, poslankyňa: (2007-10-23):
Odhlasovali sme všetky body zo spoločnej správy. Teraz prosím, pán predseda, dajte hlasovať o pozmeňujúcom návrhu, ktorý predniesla pani poslankyňa Biró, aby sa vytvoril nový súd v Šali.
Blanár, Juraj, podpredseda NR SR (2023-02-03):
Pán poslanec Eduard Kočiš s faktickou poznámkou.
Sulík, Richard, predseda NR SR (2011-05-18):
Ďakujem pekne. Predtým, ako dôjdeme k ďalšiemu bodu, vyhlasujem prestávku na päť minút z toho dôvodu, že rokujeme tri a pol hodiny takmer v kuse a aj navrhovateľ, aj spravodajca si potrebujú odskočiť. Takže o 17.26 hod. pokračujeme ďalej. Tak navrhovateľ nie, hej, iba spravodajca. (Povedané so smiechom.) (Prestávka.) (Po prestávke.)
T. Cabaj, podpredseda NR SR: (2009-06-23):
Žiada si záverečné slovo pán spravodajca?
P. Paška, predseda NR SR: (2006-10-19):
(Hlasovanie.) Prítomných 130, za 53, proti 5, zdržalo sa 71, nehlasoval 1. Konštatujem, že sme sa neuzniesli, aby sme tento návrh zákona prerokovali v druhom čítaní. Pokračujeme hlasovaním v prvom čítaní o návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii . Je to tlač 103. Poprosím pani poslankyňu Katarínu Tóthovú, aby uviedla hlasovanie.
Kyselica, Lukáš, poslanec NR SR (2022-06-16):
Pán predseda, dajte hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Kremský, Peter, poslanec NR SR (2020-12-03):
Ďakujem, pán predsedajúci. Pán kolega Blanár, ako úplne je to dojemné, ako sa snažíte sa zaoberať našou nezávislosťou a rozoberať, že čo bolo indikatívne, či to bola voľba, alebo neviem, čo to bolo. Ja tomu na jednej strane rozumiem, lebo vy ste zvyknutý na pomery, keď predseda povedal, a tak sa hlasovalo. A nikoho nezaujímalo, aké sú názory poslancov. Toto je súčasť našej diskusie. My o veciach diskutujeme, počúvame jeden druhého. K tomu patrí to, že možno sa aj občas pohádame, potom sa zase uzmierime ako v manželstve. Ale držíme spolu, pretože chceme zmeniť túto krajinu. Chceme ju zmeniť na slušnú krajinu. Krajinu, kde špičky polície, prokuratúry, súdov, finančnej správy sa nedohadujú niekde v hoteli na tom, ako budú vypaľovať a okrádať občanov. Vy ste toto všetko osem rokov kryli. A teraz prichádza pravda najavo. A vy sa bojíte, že príde prokurátor, ktorý to dotiahne do konca podľa kvalitnej obžaloby. A títo ľudia a možno aj niektorí z vás budú odsúdení. Toho sa bojíte, toho sa trasiete, a preto tu chcete teraz narúšať a vymýšľate s kadejakými návrhmi pirátskymi. Ja tomu rozumiem. Ja tomu rozumiem, že sa bojíte. Ale, prosím vás, zachovajte aspoň nejakú základnú kultúru, nech to tak nevidieť. Ďakujem.
Hrušovský, Pavol, podpredseda NR SR (2011-03-23):
S faktickými poznámkami na vystúpenie pána poslanca Číža, sedem pánov poslancov. Posledný pán poslanec Zajac. Pán poslanec Rafaj.
Dej, Dávid, poslanec NR SR (2024-01-23):
Ďakujem pekne za slovo. Kolega Pollák spomenuli ste teda tie podmienky, ktoré nespĺňa tento zákon, alebo teda tie podmienky pre skrátené legislatívne konanie. A myslím si, že už to tu bolo viackrát povedané a spomenuté. Myslím si, že to bolo rozobrané do posledného šróbu, ale to, čo nebolo, a to, čo stále chýba a na čo vyzývame koaličných poslancov, respektíve členov a členky vlády, je diskusia k tomu, aby si teda obhájili a keď aj nie obhájili, tak aspoň sa snažili teda vysvetliť to, prečo si myslia, že to má ísť v skrátenom legislatívnom konaní a prečo je to dôležité aj napriek tomu, že vieme, že to tieto zákonom stanovené podmienky nespĺňa. Ja sa chcem ešte odvolať na to, keď tu sedeli členovia vlády počas vystúpenia pani prezidentky a predseda vlády povedal, že tu nesedeli z úcty k prezidentke, ale z úcty k tomuto zákonu. Tak ja neviem, ale zákon sa neobhajuje mlčaním, ale zákon sa obhajuje argumentami a vecnou diskusiou, ktorá tu chýba aj napriek tomu, že tu pán minister sedí, ako už bola spomenutá frekvencia a verím tomu, že teda ako kolega už spomenul, že v utorok pán minister má svoj deň vystúpiť. A ja by som teda chcel vyzvať, asi vidím tu dvoch alebo troch koaličných poslancov, aby sa rovnako tak zapojili do tejto diskusie, pretože si myslím, že máme na to čas a priestor. A chcem ešte spomenúť, kolega Pollák, takisto ste v prejave spomenuli to, čo môže hroziť vzhľadom na to, keď sa robí niečo alebo teda sa to šije horúcou ihlou, že môžeme dodatočne nájsť chyby, ktoré tento zákon môže obsahovať, videli sme to aj pri kompetenčnom zákone, kde tá chyba nebola tak zásadná, ale predsa sa to stalo. A tuná vidíme, že sa predseda parlamentu stretáva s generálnym prokurátorom, ktorí už teraz diskutujú o tom, ako by mohli niektoré zmeny v tomto Trestnom zákone nahradiť, resp. opraviť, takže my si nemyslíme, že toto naťahujeme, my vám dávame priestor nielen na diskusiu, ale aj na to, aby ste mali vy možnosť ten zákon opraviť, v lepšom prípade stiahnuť. Ďakujem pekne.
Kollár, Boris, doterajší predseda NR SR (2023-10-25):
S ďalšou faktickou, teda na faktické bude reagovať pán poslanec Matovič, nech sa páči.
Blcháč, Ján, poslanec NR SR (2023-12-06):
Ďakujem za slovo, vážený pán predseda. Kolegyne, kolegovia, ja by som chcel oceniť vystúpenie pána kolegu Horeckého v tej časti, keď sa rozhodol informovať plénum Národnej rady o tom, že podporia, teda že cez školský výbor prešiel práve prebiehajúci návrh záko... návrh na skrátené legislatívne konanie o zákone o financovaní škôl, jednoducho povedané, a že školský výbor podporuje tento bod, čo je vynikajúca správa pre všetkých, ktorí budú o tom hlasovať. Ale chcem, chcel som poprosiť, aj ďalších možno do budúcnosti v rozprave, že nech nechá priestor ďalším bodom, tak ako prichádzajú a nech nechá priestor spravodajcom, ktorí by ho informovali a všetkých nás, že napríklad finančný výbor, výbor pre financie a rozpočet k tej tlači, o ktorej ste hovorili, 94, 79, 96, odsúhlasil a odporučil plénu Národnej rady na prerokovanie v skrátenom legislatívnom konaní. Mali sme informáciu od pani štátnej tajomníčky ministerstva financií, pochopili sme, že sú naplnené podmienky na skrátené legislatívne konanie, tak ako ste ich tiež pomenovali, a preto by som možno odporučil, aby sa každý držal takpovediac svojho remesla a počkal si na ďalší vývoj, lebo vy ste hovorili už o ďalších skrátených konaniach, ktoré práve výbor pre financie a rozpočet na základe, na základe reálnych skutočností toho, že voľby neboli v júni, ale v septembri a že chceme, aby bol rozpočet prijatý do konca roku a tak ďalej, má to náväznosti, aby teda ten dôvod tu bol a aby sme si ho ctili. Takže odporúčam trošku trpezlivosti. Ďakujem pekne.
Pellegrini, Peter, predseda NR SR (2024-02-15):
Prosím, prezentujme sa a hlasujme o návrhu prerokovať uvedený návrh zákona v druhom čítaní. (Hlasovanie.) Prítomných 137, za 76, proti 60, zdržal sa 1. Konštatujem, že sme tento návrh schválili.
Grendel, Gábor, podpredseda NR SR (2020-06-04):
S faktickou poznámkou, pán poslanec Dostál.
Hrnčiar, Andrej, podpredseda NR SR (2017-11-30):
Pán Pčolinský, nevykrikujte, poprosím vás.
M. Hort, podpredseda NR SR: (2010-01-20):
A teraz dávam slovo spoločnému spravodajcovi, predsedovi výboru pre financie, rozpočet a menu poslancovi Jozefovi Burianovi, aby informoval Národnú radu Slovenskej republiky o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán predseda výboru, máte slovo.
Soboňa, Juraj, poslanec NR SR (2019-11-28):
Áno, tým pádom nie je dôvod dať hlasovať o ďalšom pozmeňujúcom návrhu pána Dostála.
Paška, Pavol, predseda NR SR (2013-05-30):
Dávam možnosť prihlásiť sa do rozpravy ústne. Nie je záujem. Vyhlasujem rozpravu za skončenú. Pani poslankyňa chcete? Nie. Pán spravodajca? Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu Daniela Lipšica a Jany Žitňanskej na vydanie zákona č. 250 o regulácii v sieťových odvetviach. Je to tlač 502. Prosím pána poslanca Lipšica alebo pani poslankyňu Žitňanskú, aby uviedla. Á, už je tu pán poslanec. (Rokovanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach , tlač 502.)
Kollár, Boris, predseda NR SR (2020-04-01):
Pán poslanec Krúpa.
Šipoš, Michal, poslanec NR SR (2022-06-22):
Ďakujem pekne. Vážený pán predsedajúci, milí kolegovia, kolegyne, poslanecký klub OĽANO považuje pomoc rodinám prostredníctvom prorodinného balíka z dielne ministra financií za rozumnú, systémovú a opodstatnenú vec. Najmä v čase zdražovania, v týchto časoch, ktoré vidíme, čo sa deje nielen na Slovensku, ale aj v celej Európe. Poslanecký klub OĽANO preto opätovne podporí rodiny s deťmi, k čomu vyzývame aj ostatných poslancov a poslankyne. Ďakujem veľmi pekne.
Paška, Pavol, predseda NR SR (2014-07-01):
121. Vážené panie poslankyne, vážení páni poslanci, budeme pokračovať v prerušenom rokovaní. Pani navrhovateľka, pani navrhovateľka, vy ste mali úvodnú reč? Čiže... (reakcia navrhovateľky), aha, takže pán spravodajca. Pán poslanec Poliačik do rozpravy. [Pokračovanie rokovania o návrhu poslankyne Národnej rady Slovenskej republiky Lucie Nicholsonovej a Martina Poliačika na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1074.]
Cmorej, Peter, poslanec NR SR (2022-11-08):
Ja som sa, žiaľ, nestihol prihlásiť do rozpravy. Tak aspoň takto faktickou. Mali sme tlačovku ku inému dôchodkovému zákonu, keď sa začal prerokovávať tento bod. No, ja som teda predkladateľom zákona, spolupredkladateľ, a musím povedať, že nie som úplne spokojný s tým výsledkom prezentovaným v pozmeňujúcom návrhu. Naša ambícia teda bola určite priniesť vyššiu zľavu na poplatku. Jedno percento v priebehu troch rokov je pomerne kozmetická zmena. Ale teda rozumiem tomu tak, že takáto je dohoda, a teda rozumiem tomu tak, že to podporí aj celá koalícia, čomu sa teším. Ja teda môžem potvrdiť všetko, čo Tomáš hovoril. Osobne budem teda veľmi pozorne sledovať, ako sa bude vyvíjať výška prostriedkov pod správou, keďže to bol taký hlavný argument, že uvidíme, ako v tomto turbulentnom, ako v týchto turbulentných dobách sa bude vyvíjať teda reálna výška inkasovaného poplatku, a hlavne tie menšie DDS-ky teda avizovali, že nižší poplatok by nezvládli. Takže uvidíme, ako sa to bude reálne vyvíjať a podľa toho možno teda prídeme aj s nejakou ďalšou novelou. Napríklad z tých debát vyplynulo, že by sa určite napríklad dala vylepšiť povinnosť zamestnávateľov prispievať do III. piliera zamestnancom, ktorí sú vo vyšších rizikových skupinách, kde teda povinnosť existuje, ale veľmi často to obchádzajú. Len to by bola rozsiahlejšia zmena, aj, napríklad aj do zákona o inšpekcii práce by sa muselo ísť, takže to nebolo na pozmeňujúci návrh. Taktiež je otázne, že či toto zníženie odmeny za uzatvorenie zmluvy na 8 % je naozaj to maximum, čo by tento systém zvládol, lebo teda toto je gro nákladov tých DDS-iek. A ja osobne teda, čo som sa 15 rokov živil prevažne sprostredkovaním, tak viem povedať, že toto sa uzatvára ako, toto sú, toto... (Prerušenie vystúpenia časomerom.)
Kresák, Peter, poslanec NR SR (2018-06-19):
Ďakujem pekne. Pán predsedajúci, ja iba ako spravodajca si dovolím navrhnúť, že teda vzhľadom na skutočnosť, že vystúpili teda dvaja v rozprave, ale pán poslanec Dostál dal dva pozmeňujúce návrhy, navrhujem, aby sme o tomto návrhu hlasovali zajtra, to znamená v stredu 20. o 11. hodine. Ďakujem.
Mikloško, Jozef, poslanec NR SR (2014-10-23):
Ďakujem, pán minister, bola to dobrá odpoveď a verím, že prejde aj do činov. A tú stránku si, samozrejme, pozriem za chvíľočku, hneď, ešte vám na konci poviem, že jak sa mi páčila. Samozrejme, vybavenie telocvične je dôležité, ale nechce to veľa peňazí. Keď máme pár žineniek, koňa, kozu, loptu, koše a tak ďalej, tak sa dá dobre trénovať. Ja som dvadsať rokov robil trénera atletiky na ZŠ Dudovej v Petržalke a tam to bolo tiež všelijaké. Takže dôležité je sa potiť, námaha, sebazaprenie, drina. Ja si myslím, že kto necvičí od malička, tak bude neskôr chorľavý, nervózny a tak ďalej, nevýkonný. Už nehovoriac, že kto fajčí a pije, ako to je strašné, ale to už nechcem teraz tu moralizovať, aby to nevyzeralo ako kázeň. Ja som si niekde prečítal, že liečba jedného obézneho pacienta stojí štát ročne 1 660 euro a že len 30 % žiakov uvádza, že jedinou vykonávacou pohybovou aktivitou je pre nich hodina telesnej výchovy. U nás sa rozmohlo, že deti sú oslobodzované z telesnej výchovy, že donesú papier a naraz tam všetci cvičia a desať báb alebo chalanov tam zdravých sedí, lebo majú nejaký zdravotný doklad k tomu, čiže toto veľmi nabúrava celý proces. Viem, že napr. vo Švédsku, ak žiak donesie ospravedlnenie od lekára, musí povinne absolvovať hodiny tzv. zdravotnej telesnej výchovy po skončení vyučovania. Čiže, proste troška tvrdšie na to oslobodzovanie, proste s každým sa dá cvičiť a treba cvičiť, pot, krv a slzy sú základom toho, aby ten človek v budúcnosti vydržal dobre pracovať, mal na všetko nervy, mal výdrž a bol zdravý, aj keď bude v seniorskom veku. Ďakujem.
Kuffa, Štefan, poslanec NR SR (2021-12-02):
Ak myslíme ten boj, Juraj, vážne ohňom a mečom. Ono ma nepočuť, pán predseda, lebo to ten respirátor je taký... (Prerušenie vystúpenia predsedom.)
Kamenický, Ladislav, poslanec NR SR (2013-12-03):
Vážený pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Pellegrini Peter, predseda NR SR (2015-11-18):
Prezentujme sa a hlasujme o bode 24 spoločnej správy s odporúčaním gestorského výboru neschváliť. (Hlasovanie.) Prítomných 121 poslancov, proti bolo 56, zdržalo sa 65 poslancov. Tento bod sme neschválili.
Laššáková, Jana, podpredsedníčka NR SR (2013-02-12):
Chce k rozprave zaujať stanovisko spravodajca? Nie. Vyhlasujem krátku prestávku do 16.00 hodiny a budeme hlasovať o skrátenom legislatívnom konaní. Ďakujem pekne. (Krátka prestávka.) (Po krátkej prestávke.)
Sólymos, László, minister životného prostredia SR (2017-02-02):
Ďakujem pekne. Vážený pán poslanec, čo sa týka vykonávania koncepcie podpory pre malých, mladých a rodinných farmárov, postupujeme podľa nevyhnutných krokov, ktoré koncepcia definovala. Uľahčiť prístup k poľnohospodárskej pôde, podporiť začatie podnikania, znížiť náklady na zamestnávanie, zlepšiť prístup k možnostiam čerpania projektových podpôr PRV SR 2014 až ´20, podporiť výrobu, odbyt a označovanie poľnohospodárskych výrobkov a potravín, uľahčiť prístup neprojektovým opatreniam PRV SR 2014 – 2020 a podporám v rámci priamych platieb. Uľahčenie prístupu k poľnohospodárskej pôde je zabezpečené efektívnou spoluprácou so Slovenskou záručnou a rozvojovou bankou, ktorá poskytla na nákup pôdy počas doby existencie úverového produktu Moja pôda 28,2 mil. eur, čím zafinancovala kúpu až 12 684 hektárov poľnohospodárskej pôdy. Okrem toho do nájomných zmlúv v pôde v správe Slovenského pozemkového fondu sme zakomponovali podmienku o možnom znížení časti výmery nájomnej pôdy v prípadoch záujmu o túto pôdu zo strany malých a mladých poľnohospodárov. K uplatňovaniu tejto klauzuly v zmluvách s existujúcimi nájomníkmi môže SPF pristúpiť v súvislosti s vyhodnotením výzvy PRV na začatie podnikania pre mladých poľnohospodárov. Podpora začatia podnikania pre mladých poľnohospodárov je spustená a v súčasnosti sa predpokladá vyhodnotenie žiadostí o nenávratný finančný príspevok. Už v súčasnosti však uplatňujeme podporné mechanizmy pre mladých poľnohospodárov v priamych platbách, konkrétne ide o platbu pre mladých poľnohospodárov vo výške cca 60 eur na hektár, ktorá je vyplácaná navyše ku všetkým štandardným titulom v rámci priamych platieb neprojektových opatrení PRV. Zníženie nákladov na zamestnávanie sa momentálne rieši so splnomocnencom vlády pre najmenej rozvinuté okresy, pričom by sme chceli nastavenie mechanizmu štátnej pomoci na podporu zamestnávania znevýhodnených a značne znevýhodnených osôb nastaviť koncepčne a s významnou alokáciou tak, aby mohli byť efektívne podporení hlavne mladí farmári z najmenej rozvinutých okresov. Máme záujem na systémovom zabezpečení tohto titulu s udržateľným financovaním do konca tohto programového obdobia. Zlepšenie prístupu k možnostiam čerpania projektu podpôr PRV SR 2014 – 2020 je zabezpečené špeciálnymi titulmi pre mladých poľnohospodárov jednak z hľadiska podpory začatia poľnohospodárskeho podnikania a jednak z hľadiska podpory technického vybavenia v rámci podopatrenia 4.1 Podpora na investície do poľnohospodárskych podnikov. Podpora výroby, odbytu a označovania poľnohospodárskych výrobkov a potravín je zabezpečená možnosťou uplatňovania regionálnych označení poľnohospodárskych produktov a potravinárskych výrobkov. Navyše sme rozbehli boj proti nekalým obchodným praktikám, čím významne prispievame k tomu, aby sa mladí farmári mohli uplatniť na trhu s uplatňovaním podmienok fair trade. Uľahčenie prístupu k neprojektovým podporám PRV 2014 až ´20 je zabezpečené dostatočnou alokáciou pre jednotlivé podporné tituly, a to najmä čo sa týka integrovanej produkcie v rastlinnej výrobe a podporu dobrých životných podmienok zvierat v živočíšnej výrobe. Ďakujem pekne.
Madej, Róbert, poslanec NR SR (2016-10-20):
Ďakujem pekne. Rád by som informoval členov ústavnoprávneho výboru, že na zajtra o 8.15 hod. bolo zvolané rokovanie ústavnoprávneho výboru. Ďakujem pekne.
Danko, Andrej, predseda NR SR (2016-09-12):
Ďakujem. Ja to poviem teraz, že páni poslanci, naozaj, ja vás skúsim aj v rámci sály, aj do budúcna od slov expresívnych poprosiť, aby sa v sále nediali. Ďakujem. Pán poslanec Peter Pčolinský. Pán poslanec Peter Pčolinský nie je v sále, prepadá mu možnosť vystúpenia. Otváram ústnu časť rozpravy. Prihlásil sa niekto do ústnej rozpravy? Pani poslankyňa Zemanová Anna, procedurálny návrh? Dobre, predpokladám, že je to prihlásenie do rozpravy, ale z hľadiska času, aby vám to vedeli pustiť. Dobre. Do rozpravy je prihlásená pani poslankyňa Anna Zemanová. Uzatváram možnosť prihlásenia ústne sa do rozpravy. Poprosím, pani poslankyňa Anna Zemanová.
Šeliga, Juraj, poslanec NR SR (2022-02-02):
Ďakujem za slovo, pán predseda. Chcem navrhnúť, aby sa presunul bod 18 (tlač 842), je to zákon o príspevkoch z fondov Európskej únie, na 10. februára 2022 o 10.00 hod., a to vzhľadom na to, že navrhovateľka je PN.
Blanár, Juraj, podpredseda NR SR (2022-05-03):
Pán poslanec Vážny s faktickou poznámkou na vystúpenie pána poslanca Faiča.
Kamenický, Ladislav, poslanec NR SR (2014-07-08):
Ďakujem. Vážený pán predseda, v rozprave vystúpilo desať poslancov, Kondrót, Hlina, Chren, Kollár, Kaník, Kamenický, Zajac, Mezenská, Mihál, Švejna, pričom bolo podaných 7 pozmeňujúcich návrhov. V rozprave požiadal poslanec Maroš Kondrót o vyňatie bodu 36 na samostatné hlasovanie. Ja som v rozprave požiadal o vyňatie bodov 40, 42 a 48 na samostatné hlasovanie. Pán predseda, teraz budeme hlasovať o bodoch zo spoločnej správy 1 až 35, 37, 38, 39, 41, 43 až 47, 49 až 61, 63, 64 s odporúčaním gestorského výboru schváliť.
Kondrót, Maroš, poslanec NR SR (2012-11-07):
Ďakujem pekne, pán predseda. Pani poslankyňa Mezenská podala pozmeňujúci návrh pána poslanca Juraja Miškova, ktorý si osvojila. Dajte, prosím, hlasovať o pozmeňujúcom návrhu pani poslankyne Mezenskej a pána poslanca Miškova.
Dostál, Ondrej, poslanec NR SR (2018-10-24):
Pán poslanec Simon, veľmi dobre si to vystihol. Stará líška Fico nás dobehol, dobehol pána ministra Gábora Gála, dobehol MOST – HÍD, dobehol, dobehol aj nás ostatných. Ja tu veľmi často hovorím o tom, aké je dôležité, aby sa legislatívne pravidlá zachovávali, aby sa neskracovali lehoty, aby sme nepredkladali na poslednú chvíľu nejaké zásadné pozmeňujúce návrhy, ako sa to stalo napríklad teraz. A to nie je samoúčelné, že by som bazíroval na, na nejakých formálnych, zbytočných pravidlách. Teraz, práve teraz sa to ukázalo. V našom poslaneckom klube sa novele ústavy v súvislosti s Ústavným súdom venoval najmä kolega Baránik aj ja som sa tomu venoval, ale ani jeden z nás si po predložení, rýchlo predložení Madejovho pozmeňujúceho návrhu nevšimol tú zásadnú zmenu, že tam už nie je dvojnásobný počet kandidátov, z ktorých si vyberá prezident, ale na každé jedno voľné miesto dvojička, Fico – Kaliňák. Až Peter Osuský, ktorý počúval pozorne vystúpenie pána poslanca Madeja, sa ma spýtal, že či je to naozaj tak. Keď sme sa na to pozreli, áno, je to naozaj tak, ušlo nám to. Lucia Žitňanská, bývalá ministerka spravodlivosti, ktorá ideu zmeny spôsobu voľby ústavných sudcov vniesla do programového vyhlásenia, pracovala na tom. Dneska kritizovala, že predsedu Ústavného súdu má voliť plénum Národnej rady, nevšimla si, že podľa pozmeňujúceho návrhu poslanca Madeja to nebude voliť plénum Národnej rady, ale plénum Ústavného súdu. Ale to nie je jej chyba, to je chyba spôsobu, akým sa to predkladá. A podobne, ako nás dobehol stará líška Fico, tak dobehol zrejme aj kolegov zo SME RODINA, ktorí, neviem, či podporili ten návrh s vedomím, že sú tam tie dvojičky, že sa prezident možno bude rozhodovať, či si vyberie z Fica alebo Kaliňáka.
Paška, Pavol, predseda NR SR (2012-10-29):
Ďakujem pekne, nech to spravodajca zoberie na vedomie pri hlasovaní.
R. Madej, poslanec: (2007-02-08):
Čo sa týka pozmeňujúceho návrhu, chcem povedať len to, pán poslanec Lipšic, že namiesto toho, aby niečo bolo v rokovacom poriadku vlády, ustanovuje sa v zákone. Čo sa týka pozmeňujúceho návrhu, ten bol do spoločnej správy presadený len v čo najväčšom záujme toho, aby nevznikali pri aplikačnej praxi problémy a aby sa na poskytovaní informácií naďalej vzťahoval tzv. infozákon. Práve preto si myslím, že ak bol uvedený návrh zákona o tripartite aj s týmto článkom predložený, treba ho precizovať tak, aby nevznikali nijaké pochybnosti a aby právo na informácie nebolo uprené. Podstatné je, že si nepamätáte, na základe akého rokovacieho poriadku zasadala vaša vláda.
Sloboda, Vladimír, poslanec NR SR (2017-02-14):
Ďakujem. Plne súhlasím s Ondrom, aj keď tým, že sa aj ako člen výboru pre verejnú správu venujem tejto téme, zároveň sa tomu venujem aj mimo, práve preto som v tomto výbore, hlavne téme znižovania úrovní verejnej správy, nie som si istý, že či debata vlastne, ktorá prebehne v nasledujúcom období, ak teda to odhlasujeme, len v parlamentných výboroch, bude tak k komplexnej téme, bude dostatočná, máme síce na to mesiac, ale myslím si, že správnejšie by bolo otvoriť oveľa širšiu diskusiu, keďže ide o komplex viacerých drobných tém, ktoré sú, všetky súvisia s vyššími územnými celkami. Považoval by som za správne ich naozaj zapojiť do jednotlivých detailov, nuáns vlastne v tých zákonoch, v tých novelách už konkrétnych ľudí a až na základe nich vlastne dotvoriť tie zákony. Otázka znie, že či by takýto čas bol dostatočný, ale pevne verím, že páni predkladatelia, resp. pani predkladateľka a pán predkladateľ možno už túto debatu absolvovali predtým. Naozaj tu zatiaľ ešte vlastne nebolo povedané, kto to vlastne všetko dotváral okrem nich, ale na základe toho, čo predložili, je jasné, že to je naozaj veľmi široký odborný balík zákonov, čo naozaj len vítam, akurát naozaj si myslím, že tá diskusia možno by mala byť ešte o kúsok dlhšia. Ďakujem.
Glváč, Martin, podpredseda NR SR (2016-11-23):
Ďakujem. Otváram rozpravu. Do rozpravy som dostal jednu písomnú prihlášku. Pán poslanec Miroslav Ivan, nech sa páči.
Figeľ, Ján, podpredseda NR SR (2012-07-02):
Ďakujem pekne. Pán poslanec Martvoň.
Bugár, Béla, podpredseda NR SR (2011-07-12):
Prezentujme sa a hlasujme o výboroch. A gestorský výbor, pán poslanec?
Laššáková, Jana, podpredsedníčka NR SR (2015-05-15):
Pán poslanec Jurzyca, nech sa páči.
Pročko, Jozef, poslanec NR SR (2023-02-17):
Ja ďakujem veľmi pekne. Ja to veľmi vítam, naozaj, človek, ktorý miluje zvieratá, musí milovať aj ľudí. A keď niekto rozpráva, že ochraňujeme len zvieratá, neochraňuje ľudí, tak naozaj to je úbohé. Žiaľbohu, aj tu v tomto pléne sú ľudia, ktorí, ktorí sa tvária, že majú radi človeka, ale ku zvieratám sa správajú neskutočne arogantne. A láska človeka k zvieraťu je, je vyjadrením lásky k prírode. Ja tento zákon veľmi vítam, lebo naozaj to, čo predkladatelia hovoria, je veľká pravda a deje sa to. A my ako ľudia svoju ľudskosť máme prejavovať práve tým, že tým nevinným tvorom, ktorým ubližujú a ktoré samy seba nevedia chrániť, pretože človek, tvor ľudstva, im robí zle, ja to veľmi vítam. A kto za tento zákon nezahlasuje, kto tu rozpráva, že nebude za zákon hlasovať, tak len deklaruje to, že nemá v sebe žiadnu ľudskosť, pretože opak je pravdou. Tento parlament koaličný, ktorý aj zostal, nerobí nič iné, len pomáha ľuďom a pomáhať ľuďom bude, ale treba pomáhať tým, ktorí sa o seba nevedia postarať. Takže ďakujem predkladateľom a myslím, že drvivá väčšina mojich kolegov z OĽANO to podporí.
Lukáč, Jozef, poslanec NR SR (2021-03-30):
Ďakujem za slovo. Vážený pán predsedajúci, kolegyne, kolegovia, za skupinu poslancov predkladám návrh zákona, ktorým sa mení zákon č. 56/2012 Z. z. o cestnej doprave. Účelom návrhu zákona je s ohľadom na aplikačnú prax doplniť kompetencie objednávateľa dopravných služieb vo verejnom záujme, a to: – možnosťou poveriť organizátorov verejnej dopravy ako koordinátorov integrovaných dopravných systémov ku kontrolným činnostiam, – upravením právomoci objednávateľa (ruch v sále a zaznievanie gongu) a nariadiť dopravcovi prevádzkovanie dopravy počas mimoriadnych situácií a – upravením výšky pokút, ktoré môže udeliť objednávateľ dopravcovi. Návrh zákona je v súlade s právom Európskej únie, Ústavou Slovenskej republiky, s ústavnými zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorým je Slovenská republiky viazaná. Predkladaný návrh zákona nemá vplyv na rozpočet verejnej správy, nevyvoláva sociálne vplyvy, nemá negatívny vplyv na podnikateľské prostredie, životné prostredie ani na informatizáciu spoločnosti. Nemá vplyv ani na manželstvo, rodičovstvo a rodinu. Ďakujem.
Pellegrini, Peter, podpredseda NR SR (2020-07-07):
Pán poslanec Kočiš.
Raši, Richard, poslanec NR SR (2013-05-16):
Ďakujem pekne. Vážený pán poslanec Mikloško, keďže ste neboli v bývalom parlamente, tak vám len zopakujem, že procedúra navrhovania členov je rovnaká, ako bola za bývalej vlády, keď takisto členovia dozornej rady úradu pre dohľad prešli presne touto procedúrou, boli nanominovaní do dozornej rady politickými stranami, ktoré tvorili bývalú vládu, ale rozdiel je v tom, že kým sa teraz členovia dozornej rady vzdali, a preto je nutné nanominovať nových, predtým boli členovia dozornej rady bezdôvodne odvolaní. A čo sa týka odborných kritérií, spĺňajú presne kritériá podľa zákona a myslím si, že nikto z nich nie je spochybniteľný, a na ďalšej strane, je tam ponechaný kvôli kontinuite dozornej rady aj člen, ktorý tam bol nanominovaný bývalou vládou a ktorý sa osvedčil v dozornej rade ako mimoriadne aktívny. Čiže myslím si, že netreba hľadať nejakú senzáciu tam, kde nie je. Ďakujem pekne.
Laššáková, Jana, podpredsedníčka NR SR (2014-09-11):
Príjemné dobré ráno, vážené panie poslankyne, páni poslanci, otváram tretí rokovací deň 37. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Mikuláš Dzurinda, Ivan Uhliarik, na zahraničnej pracovnej ceste je predseda Národnej rady Pavol Paška a poslanec Ján Hudacký. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku, ktorý prerokúvame v skrátenom legislatívnom konaní. Vládny návrh zákona je pod tlačou 1116. Spoločná správa výborov má tlač 1116a. Poprosím pána ministra práce, sociálnych vecí a rodiny Jána Richtera, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1116.)
Hrnčiar, Andrej, podpredseda NR SR (2017-02-08):
Ďakujem. Takže tak, ako povedal pán poslanec Beblavý, dám priestor na uvedenie každého zákona osobitne s tým, že vystúpi ku každému zákonu spravodajca a potom nastane rozprava. Takže žiadam spravodajcu, ktorého určil navrhnutý gestorský ústavnoprávny výbor, poslancovi Jozefovi Lukáčovi, aby Národnej rade podal spravodajskú informáciu k tlači 382.
Laššáková, Jana, podpredsedníčka NR SR (2013-12-05):
Ďakujem, pán minister. V poradí šiestu otázku položil pán poslanec Ivan Štefanec podpredsedovi vlády a ministrovi vnútra Slovenskej republiky Robertovi Kaliňákovi, ktorého zastupuje podpredseda vlády Ľubomír Vážny, a otázka znie: „Pán minister, v poslednom čase sa množia zákroky polície v Bratislave. Ako hodnotíte primeranosť týchto zákrokov a aké sú vaše preventívne opatrenia pre bezpečnosť občanov?“ Nech sa páči, pán podpredseda vlády, máte slovo, poprosím vás o odpoveď.
Laššáková, Jana, podpredsedníčka NR SR (2014-02-12):
Pani spravodajkyňa? Aj pani spravodajkyňa, nech sa páči.
Jasaň, Viliam, poslanec NR SR (2010-10-14):
Ďakujem pekne. Ja podporujem kolegu Blanára v tom, že naozaj štát musí prevziať zodpovednosť za túto službu občanovi. Mňa ale zaráža iná vec v tom, aj v tom rozhodnutí, o ktorom tu včera hovorila pani kolegyňa, že Ústavný súd rozhodol o tom, že sa môže podnikať v tejto oblasti. Viete, podnikať v oblasti, kde poskytujem službu starým občanom, sa mi zdá trošku scestné. Poviem príklady z jedného regiónu, ktorý nebudem ešte menovať, nebudem menovať ani tie zariadenia, príde čas vhodný na to. V tomto jednom regióne si môžu občania vybrať zo štyroch takýchto zariadení. Jedno patrí obci a tri sú súkromné. Ponúkajú takmer rovnaký štandard služieb, nič viac, nič menej, dokonca v tom obecnom majú aj trikrát týždenne lekársku službu, a v týchto ostatných nemajú. V jednom zariadení platí občan 98 eur, v tom obecnom. A v tom, čo sú súkromné spoločnosti 435 eur. Ja už dlhší čas, pretože tam chodím, sledujem úroveň poskytovaných služieb, aj či sa tam niečo mení. No, nič sa nemení v tých súkromných zariadeniach. Ja ich akože nezatracujem. V pohode, keď chce niekto pomáhať aj v súkromnej sfére, to len môžem zobrať za plus. Takže vrátim sa k tomu, čo povedal kolega Blanár. Myslím si, že skôr než schválime, alebo budeme rokovať ďalej o tomto zákone, bolo by vhodné si porovnať úroveň služieb, porovnať, ako štát komu pomáha a... (Prerušenie vystúpenia časomerom.)
Šeliga, Juraj, podpredseda NR SR (2020-04-29):
Ďakujem pekne. Ďakujem za vaše slová, pán poslanec Susko, som rád, že vám záleží na aj čistote legislatívneho procesu, aj bezpečnosti toho prenosu. Ja tam len doplním, že tu je odkaz na Súdnu radu, ktorá si to upraví rokovacím poriadkom, to je prvý aspekt, ten spomínate. Druhý aspekt je zákon o Národnom bezpečnostnom úrade a ďalších úradoch a bezpečnostných orgánoch, ktoré zabezpečia, aby tá komunikácia bola kryptovaná. Tá komunikácia kryptovaná dnes sa napríklad využíva pri videokonferenciách premiérov členských štátov Európskej únie, bezpečnostné zložky ju využívajú a podobne. Takže toto už v právnom poriadku máme, aplikovateľné to je, ale je veľmi dobré, že o tom hovoríte. Tak ako bolo povedané aj na výbore, my budeme sa snažiť to špecifikovať, aby čo najviac poslancov a poslankýň tohto pléna bolo spokojných s týmto návrhom zákona. Ďakujem.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie.) Prítomných 129 poslancov, za 124, proti žiadny, zdržali sa 5. Konštatujem, že Národná rada vyslovila súhlas s uvedenou zmluvou. Nakoľko sme vyčerpali všetky zákony, o ktorých sme mohli hlasovať, vyhlasujem teraz dvojminútovú prestávku a budeme pokračovať prvým čítaním o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov. (Prestávka.)
Pellegrini, Peter, podpredseda NR SR (2020-05-20):
Ďakujem pekne, pán poslanec. Na vaše vystúpenie päť faktických poznámok. Ako prvý pán poslanec Baránik.
Stohlová, Tamara, poslankyňa NR SR (2024-01-23):
Vďaka za slovo. A ďakujem pani poslankyni Škopovej za pripomenutie toho opätovne, ale je to veľmi dôležité opakovať, že táto novela nespĺňa podmienky pre skrátené legislatívne konanie, či je to ohrozenie ľudských práv, bezpečnosti alebo že by hrozili mimoriadne hospodárske škody, a teda že koalícia nebola schopná preukázať, že by to spadalo do niektorej z týchto podmienok, a namiesto toho používajú nesprávnu argumentáciu. Hovoria o transpozícii, ktorá je, transpozíciách smerníc, ktoré, tieto procesy sú nedokončené, alebo o potrebnej humanizácii trestov, ale aj toto robia zle, pretože v prípade tých transpozícií už sme si vypočuli, že tam poplietli roky, že si pomýlili, kde sme v tom procese. Pri humanizácii trestov zase nejde o nejakú mimoriadnu okolnosť, ktorá by nastala nejakým spôsobom neočakávane. Je to jednoducho dlhodobý trend, ktorý je ale potrebné vyhodnocovať v kontexte tej danej spoločnosti a krajiny. A my sa aj dovolávame toho, že by sme chceli vidieť to slávne porovnanie s krajinami na západ od nás, aké majú tresty, no a nedostavuje sa to. A je úplne jasné, že toto všetko je len fraška, aby pomohli svojim ľuďom a aby sa na druhej strane zbavili tých problémových, teda tých ľudí, ktorí si robia svoju prácu a robia si ju dobre. Pre mňa je ale v tom celom neuveriteľné, čo všetko sú ochotní v tomto procese riskovať. Tie dôsledky v podobe zvýšenej kriminality, kde sa Slovensko môže stať destináciou pre organizovaný zločin, či je to rozobratý právny štát, kde ľudia môžu smerovať k tomu, že budú brať spravodlivosť do vlastných rúk, pretože už tomu štátu nebudú dôverovať, a takto by sa dalo veľmi smutne pokračovať.
Škopová, Anežka, poslankyňa NR SR (2024-05-22):
Ďakujem za slovo, pán predsedajúci. Jožo, aj tebe ďakujem za tvoje vystúpenie. Hovoril si vo svojom prejave o svojich vlastných skúsenostiach. Treba však povedať, že koalícia ide zničiť fungujúcu, aj keď nie dokonalú inštitúciu. Myslím si, že v súčasnej situácii, kedy spoločnosť nutne potrebuje upokojiť a skoncovať s polarizovaním, je nezodpovedné predkladať takéto zákony. Pretože pokoj v spoločnosti sa nedá dosiahnuť len samotnými slovami. Pokoj spoločnosti si vyžaduje aj konkrétne činy. A medzi tieto činy patrí aj to, aby sa neprijímali zákony, ktoré rozdeľujú spoločnosť. A presne tak, ako to tu zaznelo, RTVS je fungujúca inštitúcia, ktorá, áno, nie je dokonalá, ale mali by sme sa držať zásady, že veci, ktoré fungujú, nebúrajme, ale reformujme. Poďme diskutovať o tom, čo treba upraviť a prestaňme robiť revolúcie vo verejnoprávnych inštitúciách. A garantujem vám, že spoločne by sme dokázali nájsť konsenzuálny zákon, ktorý reálne posunie RTVS vpred. Taký zákon, ktorý nerozdelí spoločnosť, ktorá je už teraz rozdelená. Takže poďme reformovať to, čo si reformu vyžaduje, ale neničme to, čo funguje. Ďakujem.
Kyselica, Lukáš, poslanec NR SR (2023-06-20):
Keďže nebol schválený žiadny pozmeňujúci návrh, sme v treťom čítaní, otvorte, prosím, rozpravu.
Pellegrini, Peter, predseda NR SR (2015-05-21):
Prezentujme sa a hlasujme o pozmeňujúcom návrhu pána spravodajcu o pánovi poslancovi Suskovi. (Hlasovanie.) Prítomných 135 poslancov, za hlasovalo 82, zdržalo sa 53 poslancov. Tento pozmeňujúci návrh sme schválili.
Zajac, Pavol, poslanec NR SR (2015-06-24):
Vážený pán minister, moja kolegyňa Monika Gibalová už za prvej vlády Roberta Fica navrhovala, aby tento príspevok na presťahovanie za prácou bol zmenený z dokladovania trvalého pobytu na prechodný pobyt. Ja som toto na jeseň 2012 navrhoval v tomto návrhu mojom zákona, aby trvalý pobyt bol zmenený na prechodný pobyt, potom som to pri vládnom návrhu zákona pozmeňujúcim návrhom navrhoval, aby trvalý pobyt mohol byť nahradený aj prechodným pobytom, to len vám chcem povedať, že aktivity moje a mojich kolegov, kolegyne Gibalovej, sú tu už niekoľko rokov v tomto smere, ja viem, je to pomerne malý, drobný príspevok oproti ostatným, ale mohol by zásadne pomôcť viacerým, podľa mňa aj mladým ľuďom, ktorí sa napríklad z východného Slovenska presťahujú za prácou do Bratislavy. Čo sa týka toho príspevku na podporu zamestnávania znevýhodnených uchádzačov o zamestnanie, znova to bol program KDH, my si myslíme, že treba diferencovať podľa výšky nezamestnanosti v okrese, nie je jedno a nie je jednoduché zamestnať a nájsť prácu pre znevýhodneného uchádzača o zamestnanie v okrese, ako je Vranov nad Topľou, kde je cez 20 % nezamestnanosť, preto alebo oproti tomu, ako je to v Bratislave alebo v Skalici, kde je okolo 6 % nezamestnanosť. Preto si myslíme, že takýto diferencovaný prístup k tomu, ako pomôcť k zamestnaniu hlavne týchto znevýhodnených uchádzačov o zamestnanie, musí byť a tento náš príspevok a návrh je tu už opakovane.
Baránik, Alojz, poslanec NR SR (2016-09-13):
No jasné. Sudcovia, tých máte vy...
Svrček, Miloš, poslanec NR SR (2023-02-16):
Áno, sčasti sa vyjadril aj môj predchodca pán poslanec Kremský, ale tiež keď pani prezidentka vetovala tri zákony a medzi nimi aj zákon o dani dani z osobitnej stavby, kde ide o tú špeciálnu daň z potrubia za každý kilometer plynovodu, taktiež som toho názoru, že v tomto prípade pani prezidentka postupovala správne. Ja si pamätám, keď sme mali aj rokovanie ústavnoprávneho výboru a tam sme mali aj zástupcov Eustreamu, kde sme rokovali s jednotlivými predstaviteľmi, a keď som si vypočul aj tie argumenty, v akom stave sa momentálne nachádza činnosť a aktivity tejto spoločnosti, tak myslím si, že momentálne sa nachádzajú v takej hospodárskej situácii, že v dôsledku energetickej krízy a poklesu zisku z prepravy ruského zemného plynu by určite takáto daň mimoriadne ohrozila tento veľmi dôležitý prvok alebo veľmi dôležitý subjekt v rámci tejto oblasti. Čiže osobne si tiež myslím, že Eustream sa nachádza v mimoriadne ťažkom období svojho podnikania a obrovské prínosy nemôž... nemôž... už nemôžeme očakávať, môžeme na to zabudnúť. Čiže tiež sa prikláňam, ako aj povedal môj predrečník, a súhlasím aj s tebou, pán predseda finančného výboru, že mali by sme aj tiež vypočuť v tejto situácii hlas pani prezidentky. Ďakujem.
Blanár, Juraj, podpredseda NR SR (2023-05-25):
Pán poslanec Milan Kuriak s faktickou poznámkou.
Pellegrini, Peter, predseda NR SR (2015-12-15):
Ďakujem pekne. Prosím uviesť do záznamu. Pristúpime teraz k druhému čítaniu o zákone z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou. Materiál má tlač 1866. Dávam slovo spravodajcovi z ústavnoprávneho výboru pánovi poslancovi Suskovi a prosím ho, aby nás informoval o výsledku prerokovania vráteného zákona vo výbore. Ešte predtým, pán poslanec, len krátko k priebehu. Tieto dva body by mali byť posledné dva body 58. schôdze, takže akonáhle... Chcem sa spýtať, či by bol všeobecný súhlas, ak by rozprava trvala kratšie ako do 17.00 hod. k obidvom bodom, že by sme hlasovali po skončení rozpravy k obidvom bodom. (Súhlasná reakcia pléna a reakcie z pléna.) Ďakujem veľmi pekne. Samozrejme, že vyhlásime technickú prestávku, aby stihli kolegovia prísť z útrob parlamentu do sály, s tým, že potom by sme ukončili 58. schôdzu a ďalšiu by sme zvolali už podľa okolností, ako bude treba. Takže dávam len do pozornosti, že týmito dvoma bodmi by sme dnes mohli ukončiť rokovanie 58. schôdze Národnej rady. Ďakujem. Nech sa páči, pán spravodajca, máte slovo. (Rokovanie o zákone z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou slovenskej republiky , tlač 1866.)
Jurinová, Erika, poslankyňa NR SR (2017-09-11):
Tak ďakujem pekne, opäť. Dnes vieme, že suma teda príspevku na starostlivosť o dieťa... (Reakcie z pléna.) Aha, spravodajkyňa ešte nevystúpila, ja som si to ani neuvedomila.
Pčolinský, Peter, poslanec NR SR (2017-04-05):
Ďakujem pekne za slovo. Pán kolega Kotleba, takto, ja súhlasím s drvivou väčšinou toho, čo ste povedali, áno, aj milosti všetky mali byť zrušené, ja s tým plne súhlasím. My sme boli takisto za pozmeňovací návrh Gábora Grendela, ktorý toto navrhoval. My s tým nemáme absolútne žiaden problém a aj sme tento pozmeňovák podporili. Ale, pán Kotleba, ja sa ohradzujem voči vašim slovám, že opozícia, teda aj my, že sme riadení nejakými ľuďmi, ktorí riadia koalíciu. Čo si to dovoľujete, pán Kotleba?! Pretože to je lož, ktorú vy zámerne a úmyselne šírite na svojich facebookových stránkach jedna radosť už nejaký ten týždeň. Samozrejme, vy ste tí najlepší, najsvätejší, vás neriadi nikto. Ale všetkých niekto riadi. Ja sa ostro ohradzujem voči tomu, aby ste rozprávali, že nás niekto riadi. Mňa neriadi nikto. Ani náš poslanecký klub neriadi nikto. A to si vyprosím.
P. Hrušovský, predseda NR SR: (2004-05-26):
(Hlasovanie.) 142 prítomných, 136 za návrh, 6 sa zdržalo. Návrh sme schválili. Vyhlasujem rozpravu za skončenú, prosím pani spoločnú spravodajkyňu, aby uviedla návrh uznesenia k hlasovaniu o zákone ako o celku. Nech sa páči.
Grendel, Gábor, podpredseda NR SR (2020-05-19):
Ďakujem pekne, pán predseda. Prosím, zaujmite miesto pre navrhovateľov. A zároveň vás žiadam, aby ste plnili aj úlohu spravodajcu. Otváram rozpravu o tomto bode programu. Do rozpravy som dostal jednu písomnú prihlášku od pána poslanca Kéryho, ale ako prvý sa do rozpravy hlási pán predseda zahraničného výboru Blanár. Takže, nech sa páči, máte slovo.
Sárközy, Irén, poslankyňa NR SR (2018-11-29):
Ďakujem veľmi pekne, pani podpredsedníčka. Základnou povinnosťou štátu je aktívna podpora rodín s dôrazom na mladé rodiny a vytváranie vhodných podmienok na založenia rodín. Demografickú krízu pretrvávajúcu v súčasnosti v Slovenskej republike musíme riešiť podporou mladých rodín na zabezpečenie vzrastajúcej pôrodnosti, aby sa rodičia a budúci rodičia nemuseli obávať, že výchovu ich dieťaťa budú vedieť adekvátne finančne zabezpečiť. Týmto návrhom zákona chceme rodičom uľahčiť už aj tak náročnú situáciu spojenú s výpadkom príjmov spôsobeným výchovou detí v predškolskom veku. Navrhujeme preto zavedenie dvojnásobnej výšky sumy daňového bonusu na každé vyživované dieťa do šiesteho roku veku, ktoré žije s daňovníkom v domácnosti. S účinnosťou od 1. apríla 2019 podľa nášho návrhu sa oproti súčasnosti zvýši výška daňového bonusu daňovníka, ktorý vyživuje dieťa do šiesteho roku veku, o 22,17 eur mesačne na každé takto vyživované dieťa. Čo sa týka výpadku teda daní z príjmov fyzických osôb, tak to predstavuje v roku 2019 cca 40 mil. eur, v roku 2020 74,6 mil. eur a v roku 2021 cez 80 mil. eur. Daňový bonus pre rodičov detí do šiestich rokov teda sa zvýši v ročnom ponímaní o 265,80 eur a poberateľov tohto upraveného bonusu bude takmer 153-tisíc dotknutých detí, teda 153-tisíc rodičov a dotknutých detí bude necelých 240-tisíc. V priemere sa jednému poberateľovi zvýši disponibilný príjem o 502,60 eur v ročnom ponímaní. Viem o tom, máme informácie, že aj kolegovia teda budú za chvíľočku tu podávať pozmeňujúce návrhy, ktoré sú vecne totožné a ktoré hovoria to, že aby nielen deti do šesť rokov veku, ale pre každé jedno dieťa sa takéto zdvojnásobnenie vzťahovalo. My chceme podporiť a podporujeme mladé rodiny, ktoré sú podľa dlhodobých štatistík jednou z najviac ohrozených skupín. A prečo deti do šesť rokov veku? Je to najmä s tým, že ženy po skončení materskej dovolenky zostávajú doma s deťmi a poberajú len rodičovský príspevok. To znamená, že takéto mladé rodiny žijú z jedného príjmu. Potom je väčšinou ten jav, že sa narodí, medzi deťmi je vekový rozdiel dva a pol až tri roky. Zase žena, ak porodí to druhé dieťa, zostane doma, zase materské a rodičovské a zase tá rodina má jeden príjem. Samozrejme, je veľmi jednoduché zdvojnásobiť a dať návrh na zdvojnásobenie daňového bonusu pre všetky deti, ale má to výrazný dopad na rozpočet a ten dopad na rozpočet je vo výške 300 mil. eur. My chceme robiť zmysluplné sociálne opatrenia, ktoré pomáhajú ľuďom, zároveň, samozrejme, sme za dosiahnutie vyrovnaného rozpočtu, tak ako je v návrhu v roku 2021 a aj v ďalších rokoch. Ďakujem pekne.
P. Gabura, poslanec: (2009-02-03):
V tejto súvislosti považujem za osobitne dôležité zdôrazniť potrebu, aby tunajší maďarskí jazykovedci v spolupráci so slovenskými jazykovedcami vytvorili odborne fundovaný prehľad miestnych názvov v maďarčine založený na zoznamoch spred rakúsko-maďarského vyrovnania v roku 1867, po ktorom nasledovala intenzívna maďarizácia na Slovensku. Takéto súbory názvov predsa existujú, obsahujú ich najmä Korabinského Lexikón, Lipského Repertórium a vari najzaujímavejší z nášho hľadiska ja Miestopisný slovník Uhorského štatistického úradu vydávaný od roku 1863. Zoznam by mohol slúžiť ako jazyková príručka nielen v školách, ale aj v maďarských médiách. A nielen to, mal by využitie pri tvorbe príslušných častí našich právnych noriem. Vznikom zoznamu by stratila na opodstatnenosti výhrada pána prezidenta týkajúca sa vágneho vymedzenia okruhu názvov a výhrada voči názvom z čias maďarizácie. Vážený pán predseda, vážené poslankyne, vážení poslanci, podľa môjho názoru nemali by sme viesť takéto ľahké diskusie o tom, kto je väčší národovec alebo kto akú zodpovednosť nesie za akýkoľvek takýto návrh. Mali by sme prejaviť trošku viacej veľkorysosti a tolerancie. Myslím si, že moje názory, ktoré som teraz prezentoval za všeobecného záujmu, určite by som bol rád, keby sa stali predmetom diskusie pre budúcnosť. Ďakujem za pozornosť. (Potlesk.)